ওয়েব ডেস্ক: নারদকাণ্ডে আজ ইডি হাজিরা মেয়রের। সম্পত্তির নথি নিয়ে সকালেই সিজিও কমপ্লেক্সে তলব। গতমাসের পাঁচ তারিখ মেয়রকে প্রথম নোটিস দেয় ED। দশই জুলাই তাঁকে তলব করা হয়। তবে ওদিন ব্যস্ততার কারণ দেখিয়ে হাজিরা এড়ান শোভন চ্যাটার্জি। এরপর ফের পঁচিশে জুলাই তাঁকে তলব করেন তদন্তকারীরা। সেদিনও হাজিরা দেননি শোভন। বারবার সময় চাওয়ায় মেয়রের ওপর ক্ষুব্ধ হন ইডিকর্তারা। হাজিরার জন্যে বাড়তি একমাস মিলবে না বলেও জানিয়ে দেন তাঁরা। এরপরেই ফের  শেষবারের মত নোটিস পাঠানো হয় মেয়রকে।  সেই নোটিসের প্রেক্ষিতেই আজ হাজিরা দেবেন মেয়র শোভন চ্যাটার্জি।   সম্পত্তির বিস্তারিত তথ্য নিয়ে ইডি দফতরে তলব করা হয়েছে শোভন চ্যাটার্জিকে। কেন নারদকর্তার থেকে টাকা নিয়েছিলেন,বিনিময়ে কী প্রতিশ্রুতি দিয়েছিলেন? এই সব বিষয়েই আজ  শোভন চ্যাটার্জির থেকে জানতে চাইবেন তদন্তকারীরা। এমনটাই খবর ইডি সূত্রে।বয়ান রেকর্ড করবে ED। জিজ্ঞাসাবাদের নেতৃত্বে থাকবেন ED'র  জয়েন্ট ডিরেক্টর।